Filoxenia

La filoxenia (del griegu: phylon = tribu, raza y genetikos = relativu a la nacencia, de xénesis = nacencia) ye la historia evolutiva de los taxones, ye decir, los grupos de la clasificación de los seres vivos. L'analís filoxenéticu ye la disciplina encargada de la so reconstrucción, que se representa en forma d'árbol filoxenéticu.

 Monofilia, parafilia y polifilia 
Por exemplu, toles aves y reptiles ye pensao que descienden d'un únicu ancestru común, conque este grupu taxonómicu (mariellu nel diagrama) ye considerao monofiléticu. Los reptiles d'anguaño como grupu tamién tienen un ancestru común a toos ellos, pero ese grupu (reptiles modernos) nun inclúi a tolos descendientes de tal ancestru porque ta dexándose a les aves fuera (sólo inclúi los de color cian nel diagrama) — y d'un grupu asina decimos que ye parafiléticu. Un grupu qu'incluyere a los vertebraos de «sangre caliente» contendría sólo a los mamíferos y les aves (encarnáu/naranxa nel diagrama) y ye polifiléticu, porque ente los miembros d'este agrupamientu nun ta'l más reciente ancestru común d'ellos. Los animales de sangre caliente son toos descendientes d'un ancestru de sangre fría. La condición endotérmica («sangre caliente») tien apaecío dos vegades, dixebradamente, nel ancestru de los mamíferos, por un llau, y nel de les aves (y quiciaves dellos o tolos dinosaurios), por otru.

 Ver tamién 
Árbol filoxenéticu
Analís filoxenéticu
Sistemática filoxenética
Taxonomía
Cláu
Cladística
Holofiléticu

 Referencies 

 Enllaces esternos 
 La Sociedá Willi Hennig
 Tree of Life Web Project
 Filogenetica.org: Plataforma de divulgación de la comunidá filoxenética

Categoría:Bioloxía